Выйшла ў Фрунзе і асобная кніга беларускага дзіцячага пісьменніка Васіля Віткі – у 1984 годзе. Перакладчык – Н. Эрмекаў. Яшчэ паэзію Васіля Віткі перакладаў кыргызскі паэт Ж. Мамбеталіеў. Па-кыргызску надрукаваны і вершы вядомых беларускіх паэтаў Анатоля Вялюгін, Вера Вярба, Авер’яна Дзеружынскага, Анатоля Грачанікава, Генадзя Бураўкіна, Сяргея Законнікава, Міколы Засіма, Эдзі Агняцвет, Рыгора Барадуліна, апавяданні Міколы Гамолкі, Алеся Жука, Янкі Брыля. Перакладчыкі – А. Рыскулаў, Т. Малдабаеў, Ж. Алыбаеў, Р. Белекбаеў, М. Аліеў і іншыя. Дарэчы, асобная кніга Рыгора Барадуліна выйшла ў Фрунзе яшчэ ў 1974 годзе.